AQShda gripp epidemiyasi tufayli birdaniga 11 shtatdagi maktablarda mashg‘ulotlar bekor qilindi. Bu haqda FoxNews xabar bermoqda. Foto: Fox News Maktablar Aydaxo, Alabama, Illinoys, Kentukki, Michigan, Missuri, Oklaxoma, Shimoliy Karolina, Tennessi, Texas va Floridada yopildi. USA Today telekanali ma’lumotlariga ko‘ra, AQShda mavsum boshidan beri gripp tufayli voyaga yetmagan 37 shaxs hayotdan ko‘z yumdi. Kasallikning mavsumiy avj olishi 50 shtatdan 49 tasida qayd etilgan. FoxNews xabariga ko‘ra, o‘lim holatining ko‘pligiga shu narsa sababki, Qo‘shma Shtatlarda bu mavsumda AH3N2 gripp shtammi keng tarqaldi, u bolalar va 65 yoshdan katta bo‘lgan insonlar uchun juda xavflidir. AQSh Kasalliklarni nazorat qilish va ogohlantirish bo‘yicha markazidan xabar berishlaricha, mamlakatdagi gripp epidemiyasi pandemiyaga aylanib ketishi xavfi bor.